[bookmark: _Hlk99793047][bookmark: _Hlk94881405]Микрокредитбанкда мурожаатлар билан ишлаш бўйича 2023 йил январь-июнь ойида амалга оширилган ишлар тўғрисида
М А Ъ Л У М О Т Н О М А
Ўтган 2023 йилнинг январь-июнь ойида банкда мурожаатлар билан ишларни ташкил этишда 2017 йил 11 сентябрдаги 445-сонли Қонуни ҳамда Вазирлар Маҳкамасининг 2018 йил 7 майдаги 341-сонли қарори талаблари асосида ташкил этишга қаратилди.
Тасдиқланган график асосида аҳоли ва тадбиркорлик субъектлари иштирокида жойларда, биргина жорий йилнинг июнь ойида 34 та сайёр қабуллар ташкил этилди. Сайёр қабул жараёнида 284 нафар аҳоли ва тадбиркорлик субъектларининг мурожаатлари тингланди, шундан 249 та мурожаат жойида ижобий ҳал қилинди. 
Банк бош офисига жорий йилнинг январь-июнь ойида 2256 та мурожаат тушган бўлиб, ўтган йил шу даврига нисбатан 30 фоизга камайди.
Шунингдек, июнь ойида 348 та мурожаат тушган бўлиб, ўтган йил шу даврига нисбатан 92 тага ёки 21 фоизга камайди.
Банкка келаётган мурожаатлар сабаблари ва юзага келиш омиллари доимий равишда таҳлил қилиниб, тизимли муаммоларни бартараф этиш чоралари кўриб борилди.
Хусусан, биргина июнь ойи таҳлилига кўра, жами  мурожаатлар таркибида асослантирилган сабабларга кўра кредит ажратиш рад этилганлигига қарамасдан, турли инстанцияларга қилинган мурожаатлар сони 37 тани; 
банк картаси олиш, блокка қўйиш ва чиқариш, кафиллик ва автосўндириш билан боғлиқ мурожаатлар сони 25 тани;
кредитни тўлай олмаслиги важи билан ёки муддатни узайтиришни сўраб қилинган мурожаатлар сони 52 тани;
банк кредитидан фойдаланиш тартибларидан етарлича маълумотга эга бўлмаганлиги ёки маълумот ололмаганлиги юзасидан қилинган мурожаатлар сони 66 тани;
бевосита банк ходимлари ҳатти-ҳаракати билан боғлиқ масалалар, хусусан, сифатсиз хизмат кўрсатиш, қўпол муносабатда бўлишидан норози бўлиб қилинган мурожаатлар сони 36 тани; 
кредитлар ўз вақтида ажратилмаганидан норози бўлиб қилинган мурожаатлар сони 31 тани ташкил қилди.
Шу билан бирга, 2023 йилнинг январь-июнь ойида камчиликларга йўл қўйган 22 нафар ҳудудий филиаллар раҳбарларига ва тегишли масъул ходимларига нисбатан интизомий жазо чоралари қўлланилди.
Ўз навбатида, мурожаатлар белгиланган муддатида ижро этиб борилди.

